ΚΑΝΟΝΙΣΜΟΣ (ΕΟΚ) αριθ. 2116/80 ΤΗΣ ΕΠΙΤΡΟΠΗΣ της 30ής Ιουλίου 1980 περί τροποποιήσεως του κανονισμού αριθ. 470/67/ΕΟΚ, όσον αφορά τα διαρθρωτικά ποσά που εφαρμόζονται στην τιμή παρεμβάσεως της ορύζης

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 1418/76 του Συμβουλίου της 21ης Ιουνίου 1976 περί κοινής οργανώσεως αγοράς της ορύζης (1), όπως τροποποιήθηκε τελευταία από τον κανονισμό (ΕΟΚ) αριθ. 1871/80 (2), και ιδίως το άρθρο 5 παράγραφος 5,

(1) ΕΕ αριθ. Ν 166 της 25.6.1976, σ. 1.

(2) ΕΕ αριθ. Ν 184 της 17.7.1980, σ. 4.

Εκτιμώντας:

ότι, με την προοπτική ενός καθεστώτος κοινών τιμών, τα διαρθρωτικά ποσά που αναφέρονται στο άρθρο 3 παράγραφος 1 του κανονισμού αριθ. 470/67/ΕΟΚ της Επιτροπής της 21ης Αυγούστου 1967 περί αναλήψεως υπό των οργανισμών παρεμβάσεως της αναποφλοίωτης ορύζης και περί καθορισμού των διορθωτικών ποσών, των προσαυξήσεων και μειώσεων που αυτοί εφαρμόζουν (3), όπως τροποποιήθηκε τελευταία από τον κανονισμό (ΕΟΚ) αριθ. 1775/79 (4), μειώθηκαν κατά την περίοδο εμπορίας 1979/80 στο ήμισυ ότι το δεύτερο στάδιο πρέπει να πραγματοποιηθεί το έτος αυτό με την κατάργηση των υπολειπομένων διορθωτικών ποσών ότι οι διατάξεις του προαναφερθέντος κανονισμού πρέπει να προσαρμοσθούν για να ληφθεί υπόψη η εξέλιξη αυτή

(3) ΕΕ αριθ. 204 της 24.8.1967, σ. 8.

(4) ΕΕ αριθ. Ν 203 της 11.8.1979, σ. 13.

ότι ενδείκνυται να επέλθουν με την ευκαιρία αυτή και άλλες τροποποιήσεις τυπικής μορφής

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

ρθρο 1

Ο κανονισμός αριθ. 479/67/ΕΟΚ τροποποιείται ως εξής:

1. Στο άρθρο 2 παράγραφος 2 δεύτερη παύλα οι όροι «παράρτημα ΙΙΙ» αντικαθίστανται από το «παράρτημα ΙΙ».

2. Το άρθρο 3 αντικαθίσταται από το ακόλουθο κείμενο:

«ρθρο 3

1. Όταν το ποσοστό υγρασίας της αναποφλοίωτης ορύζης που προσκομίζεται στην παρέμβαση υπερβαίνει το ποσοστό που λαμβάνεται υπόψη για τον ποιοτικό τύπο της αναποφλοίωτης ορύζης, οι μειώσεις που πρέπει να εφαρμοσθούν προκύπτουν από το παράρτημα Ι.

2. Όταν η απόδοση κατά βιομηχανική επεξεργασία της αναποφλοίωτης ορύζης που προσκομίζεται στην παρέμβαση απέχει από την απόδοση που λαμβάνεται υπόψη για τον ποιοτικό τύπο της αναποφλοίωτης ορύζης, οι προσαυξήσεις και μειώσεις που πρέπει να εφαρμοσθούν προκύπτουν από το παράρτημα ΙΙ.

3. Όταν τα ελαττώματα των κόκκων της αναποφλοίωτης ορύζης που προσκομίζεται στην παρέμβαση υπερβαίνουν τα όρια ανεκτικότητος σε σχέση με τον ποιοτικό τύπο της αναποφλοίωτης ορύζης, οι μειώσεις που πρέπει να εφαρμοσθούν, προκύπτουν από το παράρτημα ΙΙΙ.

4. Οι προσαυξήσεις και οι μειώσεις που αναφέρονται ανωτέρω, υπολογίζονται δι’ εφαρμογής των ποσοστών που αναγράφονται στα παραρτήματα, στην τιμή παρεμβάσεως που ισχύει κατά την έναρξη της περιόδου εμπορίας για το κέντρο εμπορίας που υποδεικνύεται από τον πωλητή.»

3. Το άρθρο 4 παράγραφος 3 αντικαθίσταται από το ακόλουθο κείμενο:

«3. Η τιμή που πρέπει να πληρωθεί στον πωλητή είναι η τιμή που καθορίσθηκε σύμφωνα με το άρθρο 2 του κανονισμού (ΕΟΚ) αριθ. 1424/76 (1), για εμπόρευμα που έχει παραδοθεί στην αποθήκη και δεν έχει εκφορτωθεί, και ισχύει για το μήνα που έχει καθορισθεί κατά την αποδοχή της προσφοράς σαν μήνας παραδόσεως, αφού ληφθούν υπόψη οι προσαυξήσεις και οι μειώσεις που προβλέπονται στα παραρτήματα Ι έως ΙΙΙ.

(1) ΕΕ αριθ. Ν 166 της 25.6.1976, σ. 24.»

4. Τα παραρτήματα Ι έως IV αντικαθίστανται από τα παραρτήματα I έως III του παρόντος κανονισμού.

ρθρο 2

Ο παρών κανονισμός αρχίζει να ισχύει την επομένη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Σεπτεμβρίου 1980.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Έγινε στις Βρυξέλλες, στις 30 Ιουνίου 1980.

Για την Επιτροπή

Finn GUNDELACH

Αντιπρόεδρος

ΠΑΡΑΡΤΗΜΑ Ι

Μειώσεις σχετικές με το ποσοστό υγρασίας

>ΘΕΣΗ ΠΙΝΑΚΑ>

ΠΑΡΑΡΤΗΜΑ ΙΙ

Α. Προσαυξήσεις και μειώσεις τιμών σχετικές με την απόδοση κατά τη βιομηχανική επεξεργασία

>ΘΕΣΗ ΠΙΝΑΚΑ>

Β. Απόδοση βάσεως κατά τη βιομηχανική επεξεργασία

>ΘΕΣΗ ΠΙΝΑΚΑ>

ΠΑΡΑΡΤΗΜΑ ΙΙΙ

Μειώσεις τιμών σχετικές με τα ελαττώματα των κόκκων

>ΘΕΣΗ ΠΙΝΑΚΑ>